Dokter geskors na beweerde verkragting | Maroela Media
Dokter geskors na beweerde verkragting
ŉ Mediese dokter van Limpopo is voorlopig geskors omdat hy na bewering ŉ pasiënt verkrag het.
Derick Kganyago, woordvoerder van die provinsiale departement van gesondheid, het gesê die dokter word daarvan beskuldig dat hy ŉ pasiënt in die Lebowakgomo-hospitaal naby Polokwane verkrag het.
“Die dokter is voorlopig geskors met volle betaling, hangende die ondersoek na die bewerings van verkragting.” Kganyago het gesê hoewel enige vorm van geweld teen vroue en kinders, insluitend verkragting, ten sterkste veroordeel word, glo die departement ŉ beskuldigde is onskuldig tot hy of sy deur ŉ hof skuldig bevind is.
Phophi Ramathuba, LUR vir gesondheid in die provinsie, het die beweerde voorval ten sterkste veroordeel. “Sulke voorvalle skaad ons integriteit en goeie naam as ŉ organisasie en trek die veiligheid van ons pasiënte in twyfel.”
Man en vrou dood na skietvoorval by Randburg-huis
Die een is geskors met volle betaling. Ek wonder of Regter Jansen ook met volle betaling geskors is.
Wys die onprofessionele vark se gesig !!!
As iemand aangekla word moet daar tog seker n mate van sekerheid wees oor die misdaad. So waarom nie vir ons sy gesig wys nie. Waar n rokie trek brand n vuurtjie?
Nee Tammy, dis ‘n “vermeende verkragting” en hy is “voorlopig” geskors.
Geskors …. met volle betaling. Lekker man, lekker!
ANC vroueliga, eerbare Gillian – enige kommentaar?